Energická sestra hviezdneho futbalistu Elma už neraz na sociálnych sieťach potvrdila staré známe, že odborníkov na futbal vyrastá pri televízore ako húb po daždi. Tentoraz sa jej nepáčilo, že Sarri okomentoval výkon Christiana Ronalda slovami, že mu chýba rýchlosť a agresivita.
"Jeho fyzická kondícia je momentálne možno najlepšia z celej sezóny. Znamená to, že počas prestávky trénoval veľmi veľa. Chýba mu však herná prax, čo je vidieť na pomalšej akcelerácii aj celkovej rýchlosti. Tam to nie je to, na čo sme zvyknutí z minulosti. Je to však normálne, keďže dlho nehral súťažný zápas," skonštatoval Sarri.
Elma ihneď začala spochybňovať Sarriho taktiku vo finálovom zápase. "Viac nedokážeš, a to je dôvod, prečo môj miláčik nedokáže sám robiť zázraky! Nechápem, ako takto dokážete hrať."